BA เป๋าตุง! Q3/58 พลิกกำไร 578.65 ลบ.
BA เป๋าตุง! Q3/58 พลิกกำไร 578.65 ลบ. จากปีก่อนขาดทุน 51.85 ลบ. หลังค่าโดยสารเพิ่มขึ้น ขณะที่ช่วง 9 เดือนแรกมีกำไร 1.74 พันลบ. เพิ่มขึ้นกว่า 11 เท่าจากปีก่อนที่มีกำไร 136.08 ลบ.
11 พ.ย. 2558

บริษัท การบินกรุงเทพ จำกัด (มหาชน) หรือ BA รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 578.65 ล้านบาท หรือมีกำไรสุทธิ 0.28 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 51.85 ล้านบาท หรือขาดทุนสุทธิ 0.03 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 1.74 พันล้านบาท หรือ 0.83 บาทต่อหุ้น เพิ่มขึ้น 1179% จากช่วงเดียวกันของปีก่อนที่มีกำไรสุทธิ 136.08 ล้านบาท หรือ 0.09 บาทต่อหุ้น
ทั้งนี้ผลการดำเนินงานดังกล่าวที่มีผลพลิกกำไร เนื่องจากบริษัทมีค่าโดยสารเพิ่มขึ้นจาก 4.20 พันลบ. เป็น 4.86 พันลบ. อีกทั้งมีกำไรจากอัตราแลกเปลี่ยนเพิ่มขึ้น